Kontumaċja FIL-PRIM'AWLA TAL-QORTI ĊIVILI Stephen Sarlo (Karta tal-Identita` numru 467714M) Rat ir-Rikors Ġuramentat tas-soċjeta` attriċi ppreżentat fis-7 ta' Jannar 2020 li permezz tiegħu wara li ppremettiet: Illi in forza ta' kuntratt tas-16 ta' April 2007 fl-atti tan-Nutar Dottor Carmel Scheiber', il-Bank attur ikkonċeda faċilità bankarja lill-konvenut Stephen Sarlo konsistenti f'self u dan wara sanction letter maħruġa mill-istess Bank attur datata 31 ta' Ottubru 2006 (kopja tal-kuntratt ta' self u tas-sanction letter hawn annessi u mmarkati rispettivament Dok. A u Dok B); Illi l-konvenut naqas milli jagħmel il-pagamenti rikjesti u miftehma ai termini tas-sanction letter u għaldaqstant huwa ddekada mill-benefiċċju tat-terminu mogħti lilu skond il-kundizzjonijiet tal-istess sanction letter u tal-kuntratt ta' self relattiv; Illi fuq dan is-self il-konvenut Stephen Sarlo huwa għalhekk debitur tal- Bank attur fis-somma ta' tnejn u sebgħin elf u erbatax-il Ewro, u disgħa u disgħin ċenteżmu (€72,014.99), dovuta in kwantu għal tmienja u sittin elf, tmien mija u sebgħin Ewro u ħdax-il ċenteżmu (€68,870.11) bħala bilanċ mill-kapital misluf lilu, u r-rimanenti tlett elef mija erbgħa u erbgħin Ewro u tmienja u tmenin ċenteżmu (€3,144.88) bħala imgħax ikkalkulat sal-20 ta' Diċembru 2019 kif jirriżulta mill-anness statement tal-kont in kwistjoni bin-numru 34067200 immarkat Dok. C), oltre l-imgħax legali ulterjuri mill-21 ta' Diċembru 2019 sad-data tal-pagament effettiv; Illi in forza ta' kuntratt ieħor ukoll fl-atti tan-Nutar Dottor Carmel Gafa', ippublikat fil-11 ta' Marzu 2009, il-Bank attur ikkonċeda faċilità bankarja oħra lill-konvenut Sarlo konsistenti f'Maxicredit sal-ammont ta' sitta u għoxrin elef Ewro (€26,000) u dan wara sanction letter maħruġa mill-istess Bank attur fis-17 ta' Frar 2009 (kopja tal-kuntratt u tas-sanction letter hawn annessi u mmarkati bħala Dok D u Dok E); Illi anke' fuq dan is-self, il-konvenut naqas milli jagħmel il-pagamenti rikjesti u miftehma ai termini tas-sanction letter, u għaldaqstant iddekada mill-benefiċċju tat-terminu mogħti lilu skond il-kundizzjonijiet tal-istess sanction letter u tal-kuntratt ta' self relattiv; Illi għalhekk, il-konvenut Stephen Sarlo huwa wkoll debitur tal-bank fis- somma ta' ħamsa u għoxrin elf, mitejn u dsatax-il Ewro u sebgħa u tmenin ċenteżmu (€25,219.87), dovuta in kwantu għal erba' u għoxrin elf, tlett mija, sebgħa u erbgħin Ewro u tnax-il ċenteżmu (€24,347.12) bħala kapital fuq il-kont numru 51044712, u r-rimanenti tmien mija, tnejn u sebgħin Ewro u ħamsa u sebgħin ċenteżmu (€872.75) bħala imgħax ikkalkulat sal- 20 ta' Diċembruu 2019, kif jirriżulta mill-anness statement tal-kont immarkat Dok F, oltre l-imgħax legali ulterjuri mil-21 ta' Diċembru 2019 sad-data tal-pagament effettiv; Illi għalhekk, il-konvenut huwa debitur tal-bank attur fis-somma globali ta' seba' u disgħin elf, mitejn u erbgħa u tletin Ewro u sitta u tmenin ċenteżmu (€97,234.86) oltre l-imgħax ulterjuri kif spjegat; Illi l-konvenut, għalkemm interpellat biex iħallas l-arretrati dovuti minnu, anki permezz ta' ittra uffiċjali datata l-10 ta' Lulju 2019 (annessa u bħala Dok. G), baqa' inadempjenti; Talbet lil din il-qorti sabiex: (i) Tiddikjara li l-konvenut Stephen Sarlo huwa debitur fil-konfront tal-Bank attur fis-somma globali ta' seba' u disgħin elf, mitejn u erbgħa u tletin Ewro u sitta u tmenin ċenteżmu (€97,234.86) dovuta fuq iż-żewġ kontijiet kif fuq spjegat; (ii) Tikkundanna lill-istess konvenut jħallas lill-Bank attur l-imsemmija s- somma u dan oltre' l-imgħaxijiet legali bir-rata ta' tmienja fil-mija (8%) fis-sena fuq l-istess somma mill-11 ta' Awwissu 2020 sad-data tal- pagament effettiv, a tenur tal-artiklu 1142 tal-Kap. 16 tal-Ligijiet ta' Malta; Bl-ispejjeż, inklużi dawk tal-ittri uffiċjali datata 10 ta' Lulju 2019, u tal- mandat ippreżentat kontestwalment ma' din il-kawża, kontra l-konvenut; ismijiet ta' Rat illi minkejja l-konvenut huwa debitament notifikat1, baqa' ma ppreżenta ebda risposta maħlufa entro t-terminu mogħti lilu mil-liġi u għalhekk għandu jitqies li huwa kontumaċi għall-finijiet u effetti kollha tal-liġijiet; Rat in-Nota tal-Bank attur datata 28 ta' Settembru 2020 li permezz tagħha HSBC Bank Malta plc in vista ta' żewg pagamenti li l-konvenut effetwa fil-mori tal- kawża stqarr li l-ammont dovut lill-attriċi fil-15 ta' Settembru 2020 huwa ta' Rat il-verbal tagħha tat-28 ta' Settembru 2020 li permezz tiegħu tat għaxart ijiem, sabiex l-konvenut jippreżenta nota' ta' sottomissjonijiet tiegħu iżda l-konvenut baqa' ma ppreżenta xejn; Rat l-atti kollha tal-kawża; Illi l-Bank attur ta faċilita' bankarja lil konvenut Borg f'ammont ta' €72,014.99 b'kuntratt fl-atti tan-Nutar Dottor Carmel Scheiber' datat 16 ta' April 20073. permezz ta' kuntratt ieħor datat 11 ta' Marzu 2009 l-istess Bank attur ikkonċeda faċilita' bankarja oħra lil konvenut konsistenti f'Maxicredit sal-ammont ta' Illi l-konvenut ma baqax jaffettwa pagamenti mensili kif obbligat li jagħmel u għalhekk huwa ddekada mill-benefiċċju tat-terminu mogħti lilu skond il- kundizzjonijiet tal-kuntratti ta' self u konsegwentament sar debitur tal-bank attur fl-ammont intier ta' seba' u disgħin elf, mitejn u erbgħa u tletin Ewro u sitta u tmenin ċenteżmu (€97,234.86), in kwantu tmienja u sittin elf, tmien mija u sebgħin Ewro u ħdax-il ċenteżmu (€68,870.11) bħala bilanċ mill-kapital ta' tnejn u sebgħin elf u erbatax-il Ewro, u disgħa u disgħin ċenteżmu (€72,014.99) misluf lilu, u tlett elef mija erbgħa u erbgħin Ewro u tmienja u tmenin ċenteżmu (€3,144.88) bħala imgħax ikkalkulat sal-20 ta' Diċembru 2019 u erba' u għoxrin elf, tlett mija, sebgħa u erbgħin Ewro u tnax-il ċenteżmu (€24,347.12) bħala kapital fuq il-kont tal-Maxicredit, u r-rimanenti tmien mija, tnejn u sebgħin Ewro u ħamsa u sebgħin ċenteżmu (€872.75) bħala imgħax ikkalkulat sal-20 ta' Diċembru 2019; Illi fil-mori tal-kawża saru żewġ pagamenti u ċjoe` fl-10 ta' Awwissu 2020 u hekk l-attriċi ikkonfermat li l-ammont issa dovut mingħand il-konvenut fil-15 ta' Settembru 2020 huwa ta' tmienja u disgħin elf, disa' mitt Ewro u sebgħa u sebgħin ċenteżmu (€98,900.77); Illi għalhekk it-talbiet attriċi jinstabu ppruvati għas-sodisfazzjon tal-Qorti; Għal dawn il-motivi l-Qorti taqta' u tiddeċiedi l-kawża billi: Tilqa' l-ewwel talba u tiddikjara li l-konvenut Stephen Sarlo huwa debitur fil-konfront tas-soċjeta` attriċi fis-somma ta' tmienja u disgħin elf, disa' mitt Ewro u seba' u sebgħin ċenteżmu (€98,900.77). (ii) Tilqa' t-tieni talba u tikkundanna lill-konvenut iħallas lis-soċjeta`attriċi l- imsemmija s-somma bl-imgħax ulterjuri ta' tmienja fil-mija (8%) fis-sena fuq l-imsemmija somma mill-15 ta' Settembru 2020 sad-data tal-pagament Bl-ispejjeż, inklużi dawk tal-ittri uffiċjali datata 10 ta' Lulju 2019, u tal-mandat ta' sekwestru fl-istess ismijiet premessi ippreżentat kontestwalment ma' din il- kawża, a karigu tal-konvenut.